cyanic-selkie/wikianc huggingface dataset:
การุณ โหสกุล
ทะเลาะวิวาทนอกสภา
การุณได้มีคดีความเรื่องการยกพวกไปรุมทำร้ายร่างกายและใช้อาวุธปืนข่มขู่ผู้อื่นหลายครั้ง แม้กระทั่งภายในพื้นที่หน่วยเลือกตั้ง รวมถึงการทำร้ายร่างกายอดีตภรรยาด้วยการจิกผมและตบหน้าอย่างอุกอาจกลางสถานที่สาธารณะเช่นท่าอากาศยานกรุงเทพ
วุฒิการศึกษาปลอม
ปี 2548 ศาลฎีกา มีคำสั่งให้เพิกถอนการสมัครรับเลือกตั้ง ของการุณ ด้วยเหตุผลว่า สถานภาพการเป็นผู้สำเร็จการศึกษาระดับปริญญาตรีจากมหาวิทยาลัยสุโขทัยธรรมาธิราชของการุณถูกถอน อันเนื่องจากวุฒิการศึกษาระดับปวส.ของการุณเป็นเท็จ ดังนั้นแม้จะมีวุฒิปริญญาโทแล้ว แต่ก็ถือว่าตกคุณสมบัติไปตามกัน แต่โรงเรียนเทคนิคธุรกิจบัณฑิต ยังคงยืนยันวุฒิการศึกษาระดับ ปวส. โดยมิได้มีการเพิกถอนวุฒิการศึกษาแต่อย่างใด อย่างไรก็ตามรัฐธรรมนูญ พ.ศ. 2550 ไม่กำหนดระดับการศึกษาขั้นต่ำของสมาชิกสภาผู้แทนราษฎร ทำให้การุณยังคงมีคุณสมบัติเป็น ส.ส.
เหตุการณ์กับอดีตผู้สมัคร ส.ส. พรรคประชาธิปัตย์
วันที่ 19 ตุลาคม พ.ศ. 2554 การุณ ถูก นางสาวมัลลิกา บุญมีตระกูล ถีบระหว่างไปสังเกตการณ์การบรรจุทรายใส่กระสอบและให้กำลังใจประชาชนที่ประสบอุทกภัยในประเทศไทย พ.ศ. 2554 แต่การุณ ได้ปฏิเสธเหตุการณ์ดังกล่าว ส่วนนางสาวมัลลิกา ยืนยันว่าเหตุการณ์ดังกล่าวเป็นเรื่องจริง สาเหตุเนื่องจากนางสาวมัลลิกา บันดาลโทสะที่นายการุณใช้ตัวและก้นมากระแทกอย่างแรง และไม่ให้เกียรติผู้ว่าราชการกรุงเทพมหานครหม่อมราชวงศ์สุขุมพันธุ์ บริพัตร
พังคันกั้นน้ำคลองประปา
ในช่วงที่เกิดอุทกภัยในประเทศไทย พ.ศ. 2554 วิสิทธิ์ พวงเพชร นายอำเภอปากเกร็ด จังหวัดนนทบุรี ได้รับรายงานเมื่อกลางดึกวันที่ 20 ตุลาคมว่า การุณพร้อมกับชาวบ้านเขตดอนเมืองจำนวนหนึ่ง นำรถแบ็คโฮเข้ารื้อทำลายแนวคันดินที่สร้างแนวป้องกันน้ำท่วมริมคลองประปาในฝั่งอำเภอปากเกร็ด จนได้รับความเสียหายเป็นระยะทางยาวกว่า 1 กิโลเมตร ทั้ง ๆ ที่เมื่อวานนี้ (19 ตุลาคม) ในช่วงเย็น มีการเจรจาระหว่างการุณ สมาชิกสภาผู้แทนราษฎรกรุงเทพมหานคร พรรคเพื่อไทย ตัวแทนฝั่งเขตดอนเมือง กับ มนตรี ตั้งเจริญถาวร สมาชิกสภาผู้แทนราษฎรจังหวัดนนทบุรี พรรคเพื่อไทย ตัวแทนฝั่งอำเภอปากเกร็ด โดยมียงยุทธ วิชัยดิษฐ์ เป็นสักขีพยาน ได้ข้อสรุปว่าจะยินยอมให้ทางเทศบาลนครปากเกร็ดสร้างแนวคันดินกันน้ำได้ต่อไป แต่จะต้องสร้างแนวคันดินในฝั่งของเขตดอนเมืองให้ด้วย
ถูกทำร้ายร่างกาย
วันที่ 10 พฤศจิกายน พ.ศ. 2554 นายการุณ โหสกุล ถูกทำร้ายร่างกายในท้องที่สถานีตำรวจนครบาลดอนเมือง โดยสาเหตุเกิดจากนายการุณ ขับเจ็ตสกีสวนกับเรือของชาวบ้านเป็นเหตุให้เรือของชาวบ้านล่ม และนายการุณขับเจ็ตสกีวนกลับมาดู ทำให้นายการุณถูกทำร้ายร่างโดยชาวบ้านที่ไม่พอใจ นายการุณได้รับบาดเจ็บที่ปากต้องเย็บ 5 เข็ม ทั้งนี้นายการุณ ได้แจ้งความไว้ที่ สน.ดอนเมืองแล้ว ส่วนคู่กรณี ได้รับการเปิดเผยจากเจ้าหน้าที่ตำรวจว่า ผู้ที่ลงมือทำร้ายร่างกายนายการุณ ได้ให้การรับสารภาพว่าทำร้ายร่างกายนายการุณจริงเพราะไม่พอใจที่นายการุณขับเจ็ตสกีมาด้วยความเร็ว จนเกิดคลื่นลูกใหญ่ปะทะเข้าที่เรือที่ตนเองและพวกอีกสามคน จนเรือล่มทำให้พวกตนตกลงไปในน้ำเน่า จากนั้นนายการุณขับเจ็ตสกีสวนกลับมาและมีปากเสียงกันจนทนไม่ไหวและเกิดเหตุดังกล่าว
ให้ร้ายผู้สมัครพรรคประชาธิปัตย์
เมื่อวันที่ 17 มิถุนายน พ.ศ. 2554 นายแทนคุณ จิตต์อิสระผู้สมัคร ส.ส.ดอนเมือง พรรคประชาธิปัตย์ ได้ฟ้องร้องทางแพ่งเรียกค่าเสียหาย 5 ล้านบาทกรณีปราศัยด้วยถ้อยคำอันเป็นเท็จ
ร่ำรวยผิดปกติ
เมื่อวันที่ 24 กรกฎาคม พ.ศ. 2555 นายวรวิทย์ สุขบุญ รองเลขาธิการ สำนักงาน ป.ป.ช.ได้สั่งให้สำนักตรวจสอบทรัพย์สิน สำนักงาน ป.ป.ช.ตรวจสอบข้อเท็จจริงกรณีปรากฏเป็นข่าวนายการุณ โหสกุล ส.ส.กรุงเทพฯ เขตดอนเมือง พรรคเพื่อไทย มีทรัพย์สินเพิ่มขึ้น 108,355,943.54 บาท ภายในระยะเวลา 1 ปี ตั้งแต่วันที่ 10 พฤษภาคม พ.ศ. 2554 ถึงวันที่ 10 พฤษภาคม พ.ศ. 2555
"เก่ง การุณ" เยี่ยม 6 แกนนำ ลั่นพร้อมประกันตัวทันที
เมื่อเวลา 10.54 น. วันที่ 18 ต.ค.63 ที่กองบังคับการตำรวจตระเวนชายแดน ภาค 1 ต.คลองห้า อ.คลองหลวง จ.ปทุมธานี นายประเสริฐ จันทรรวงทอง เลขาธิการพรรคเพื่อไทย พร้อมด้วย นายสมคิด เชื้อคง สส.อุบลราชธานี นางสาวอรุณี กาสยานนท์ โฆษกพรรคเพื่อไทย และนายการุณ โหสกุล สส.พรรคเพื่อไทย ได้เดินทางมาเพื่อติดต่อขอเข้าเยี่ยมแกนนำทั้ง 6 คนที่ถูกเจ้าหน้าที่ตำรวจจับกุมมาเมื่อวานนี้ โดยมี กรกช แสงเย็นถาวร,วสันต์ กล่ำถาวร,สิรภพ พุ่มพึ่งพุทธ, ณวรรษ เลี้ยงวัฒนา, ณัฐชนน พยัฆพันธ์ และ นายภาณุพงศ์ จาดนอก นายประเสริฐ จันทรรวงทอง เลขาธิการพรรคเพื่อไทย กล่าวว่า ในวันนี้ ทางเราพร้อม โดย สส. เราเตรียมความพร้อมเพื่อที่จะประกันได้ทันที จริงๆเป็นสิทธิตามรัฐธรรมนูญ ที่ต้องได้ประกันตัว ซึ่งในตอนนี้เราได้เตรียม สส. ไว้ทั้งพรรคเลยที่เตรียมหนังสือรับร้อง เพื่อที่จะช่วยเหลือกลุ่มผู้ชุมนุมที่ถูกเจ้าหน้าที่ตำรวจควบคุมตัว ของเราทำไว้หลายที่ โดยเมื่อเช้าก็ที่จังหวัดอุบลราชธานี จริงๆนักศึกษา และพี่น้องประชาชน ที่ไปชุมนุมนะครับ เขามีเวลาไปเวลามาชัดเจน สิ่งที่เจ้าหน้าที่ตำรวจหรือรัฐบาลทำนั้นมันเกินกว่าเหตุ โดยครั้งนี้มีหญิงสูงวัยได้มายืนถือป้ายมีข้อความว่า ไมค์สู้สู้ เสรีภาพ พร้อมกับชู 3 นิ้ว
ถูกเพิกถอนสิทธิทางการเมืองเป็นเวลา 5 ปี
เมื่อวันที่ 3 มิถุนายน 2554 และ วันที่ 12 มิถุนายน 2554 นายการุณ ได้ปราศรัยหาเสียงเลือกตั้ง สมาชิกสภาผู้แทนราษฎรทั่วไปที่จะมีขึ้นในวันที่ 3 กรกฎาคม 2554 กับประชาชนที่ตลาดบุญอนันต์ และตลาดนัดโกสุมรวมใจ ด้วยข้อความอันเป็นเท็จ ใส่ร้ายนายแทนคุณ จิตต์อิสระ ผู้สมัคร สมาชิกสภาผู้แทนราษฎรเขตดอนเมือง พรรคประชาธิปัตย์ เพื่อจูงใจให้ประชาชนผู้มีสิทธิเลือกตั้งในเขตดอนเมืองเข้าใจผิด รวมทั้งไม่ลงคะแนนให้นายแทนคุณ อันเป็นการกระทำผิด พระราชบัญญัติประกอบรัฐธรรมนูญว่าด้วยการเลือกตั้งฯ คณะกรรมการการเลือกตั้งจึงขอให้ศาลมีคำสั่งเพิกถอนสิทธิเลือกตั้ง นายการุณ โหสกุล เป็นเวลา  5 ปี และให้มีการเลือกตั้ง สมาชิกสภาผู้แทนราษฎรใหม่
ต่อมาวันที่ 9 พฤษภาคม พ.ศ. 2556 ศาลฏีกาแผนกคดีอาญานักการเมืองได้อ่านคดีความตามหมายเลขดำ ลต.16/2555 ตามที่คณะกรรมการการเลือกตั้ง ยื่นคำร้องขอให้ศาลฎีกาแผนกคดีอาญานักการเมือง มีคำสั่งเพิกถอนสิทธิเลือกตั้งของ นายการุณ โหสกุล สมาชิกสภาผู้แทนราษฎรกรุงเทพมหานคร (ดอนเมือง) พรรคเพื่อไทย ศาลได้เห็นพ้องและมีคำสั่งให้เพิกถอนสิทธิทางการเมืองนายการุณ โหสกุลเป็นเวลา 5 ปี
ฟอลเคิร์ก
ฟอลเคิร์ก (Falkirk; ; The Fawkirk; An Eaglais Bhreac) เป็นเมืองใหญ่ที่ตั้งอยู่ในที่ลุ่มตอนกลาง (Central Lowlands) ของสกอตแลนด์ มันตั้งอยู่ในหุบเขาโฟร์ธ (Forth Valley) ซึ่งอยู่ทางตะวันตกเฉียงเหนือของเอดินบะระไป23.3 mi และทางตะวันออกเฉียงเหนือของกลาสโกว์ไป20.5 mi
สถานที่ท่องเที่ยวทั้งในและรอบฟอลเคิร์กได้แก่ วงล้อฟอลเคิร์ก, เดอะเฮลิกซ์, เดอะเคลปีส์ (The Kelpies), สวนและบ้านคาลเลนดาร์ (Callendar House and Park) และส่วนที่เหลือของกำแพงแอนโทนิน (Antonine Wall)
ประวัติ
An Eaglais Bhreac เป็นคำที่ประสมของภาษาสกอตแกลลิกที่มาจากคำว่า Ecclesbrith ของบริตตันนิกว่า "โบสถ์ที่ถูกแต้มจุด" ซึ่งอ้างอิงถึงการสร้างโบสถ์ที่มักใช้หินหลากสี ชื่อในภาษาสกอตแกลลิกถูกแปลเป็นภาษาสกอต กลายเป็นคำว่า Fawkirk (แปลตรงตัว "โบสถ์หลายสี" ) แล้วหลังจากนั้นจึงถูกแก้ไขเป็นภาษาอังกฤษสมัยใหม่ว่า ฟอลเคิร์ก (Falkirk) ส่วนชื่อภาษาลาตินว่า Varia Capella ก็มีความหมายเดียวกัน
กำแพงแอนโทนิน ที่ตั้งพาดตลอดแถวภาคกลางของสกอตแลนด์ ได้ทะลุผ่านเมือง และส่วนที่เหลือยังคงเห็นได้ที่สวนคาลเลนดาร์ กำแพงนี้คล้ายกับกำแพงเฮเดรียน แต่มันถูกสร้างจากดินที่มีหญ้าติดมากกว่าหิน จึงทำให้มันหลงเหลืออยู่น้อยมาก มันตั้งอยู่ที่ชายแดนทางตอนเหนือของจักรวรรดิโรมัน ระหว่างเฟิร์ธออฟฟอร์ธกับเฟิร์ธออฟไคลด์ในปีคริสตทศวรรษที่ 140s. ท่าเรือโรมันยืนยันว่าถูกค้นพบโดยจีออฟ บาร์ลีย์ (Geoff Bailey) ที่ฟอลเคิร์กในปีค.ศ.1991.
ภูมิศาสตร์
ฟอลเคิร์กตั้งอยู่บนพื้นที่ทางภูมิศาสตร์ระหว่างที่ราบสูงสลาแมนนันและต้นแม่น้ำของเฟิร์ธออฟฟอร์ธ บริเวณทางตอนเหนือของฟอลเคิร์กคือบริเวณที่น้ำท่วมถึงของแม่น้ำแคร์รอน ซึ่งเกิดจากแม่น้ำสองสายคือ - อีสต์เบิร์น และ เวสต์เบิร์น ตั้งเมืองตั้งอยู่ระหว่าง 50 เมตร (164 ฟุต) และ 125 เมตร (410 ฟุต) เหนือระดับน้ำทะเล
ประชากร
ในสำมโนประชากรสหราชอาณาจักรปีค.ศ.2001 รายงานว่าเมืองนี้มีประชากรอยู่ 32,422 คน และในปีค.ศ. 2008 มีประชากรประมาณ 34,570 คน ซึ่งทำให้ตัวเมืองมีประชากรเป็นอันดับ 20 ของสกอตแลนด์ ส่วนบริเวณรอบฟอลเคิร์ก ซึ่งรวมไปถึงแกรนจ์เมาธ์ (Grangemouth), ลาร์เบิร์ท (Larbert) และสเตนเฮาส์มุยร์ (Stenhousemuir) มีประชากรโดยรวมถึง 98,940 คน ทำให้มันเป็นชุมชนเมืองที่ใหญ่เป็นอันดับ 5 รองจากกลาสโกว์, เอดินบะระ, แอเบอร์ดีน และดันดี. ประชากรในเมืองและบริเวณรอบตัวเมืองคาดการว่าจะเพิ่มขึ้นต่อเนื่องในอีก 10 ปี, โดยมีสาเหตุหลักจากการอพยพเข้ามาจากส่วนอื่นของสกอตแลนด์และสหราชอาณาจักร
ศาสนา
ในสัมมโนค.ศ. 2001 แสดงให้เห็นว่าประชากรส่วนใหญ่นับถือศาสนาคริสต์ โดย 48% นับถือเชิร์จออฟสกอตแลนด์, 12% นับถือโรมันคาทอลิก และ 5% นับถือนิกายอื่นของศาสนาคริสต์. และ 29% ไม่นับถือศาสนา กับประมาณ 1% นับถือรูปปั้น.
เมืองแฝด
ฟอลเคิร์กเป็นเมืองแฝดของ:
กีฬาฮอกกี้น้ำแข็งในโอลิมปิกเยาวชนฤดูหนาว 2020 – ประเภททีมหญิง
ผู้ที่ได้รับรางวัลชนะเลิศเหรียญทองคือ นักกีฬาจากประเทศญ๊่ปุ่น
เยื่อพรหมจารี
เยื่อพรหมจารี (hymen) หมายถึง แผ่นเยื่อเมือก (mucous membrane) อันกำบังทางเข้าช่องคลอดของสตรีอยู่ โดยเป็นส่วนหนึ่งของโยนี (vulva)
เยื่อพรหมจารีอาจฉีกขาดเป็นครั้งแรกในการมีเพศสัมพันธ์ซึ่งอาจทำให้เลือดออกชั่วคราวหรือรู้สึกไม่สบายเล็กน้อย แต่การฉีกขาดและมีเลือดออกหลังการมีเพศสัมพันธ์ครั้งแรกอาจแตกต่างกันไปในแต่ละบุคคล เยื่อพรหมจารียังสามารถยืดหรือฉีกขาดเป็นผลมาจากพฤติกรรมอื่น ๆ ตัวอย่างเช่น การฉีกขาดบาดเจ็บจากการตรวจสุขภาพ การสำเร็จความใคร่ หรือการออกกำลังกาย ด้วยเหตุผลเหล่านี้เยื่อพรหมจารีจึงไม่ได้เป็นตัวบ่งชี้ของความเป็นพรหมจารี แม้ยังคงมีความเชื่อเช่นนั้นในบางวัฒนธรรม เยื่อพรหมจารีจะไม่งอกใหม่หลังจากฉีกขาด แต่สามารถผ่าตัดตกแต่งเยื่อพรหมจรรย์ได้
ธิติมา ประทุมทิพย์
ธิติมา ประทุมทิพย์ เป็นนักร้องหญิงชาวไทย เข้าสู่วงการโดยการเป็นสมาชิกวงคูณสามซูเปอร์แก๊งค์ (X3 Super Gang) ภายหลังได้ออกอัลบั้มเดี่ยว และมีผลงานอย่างต่อเนื่อง โดยมีเพลงที่ได้รับความนิยมได้แก่ เพลง เสียงของหัวใจ, ฉันขอโทษ, เจ็บช้ำช้ำ, จดหมายจากพระจันทร์,  เลือกเป็นคนที่รักเธอ และเพลง คนไม่น่าสงสาร เป็นต้น
ประวัติ
ธิติมา ประทุมทิพย์ เกิดเมื่อวันที่ 4 กรกฎาคม พ.ศ. 2522 จบการศึกษาระดับประถมศึกษาที่โรงเรียนดรุโณทยาน และเข้าศึกษาต่อระดับมัธยมศึกษาที่โรงเรียนสามเสนวิทยาลัย หลังจากนั้นได้ศึกษาต่อที่คณะนิเทศศาสตร์ จุฬาลงกรณ์มหาวิทยาลัย
แอน มีความสนใจในการร้องเพลงตั้งแต่เด็ก และเริ่มประกวดร้องเพลงตั้งแต่อายุ 3 ขวบ ได้รับรางวัลจากการประกวดร้องเพลงมากมาย อย่างเช่นรางวัลดีเด่นจากรายการการประกวด Thailand Junior Singing Contest และอีก 6 ปีถัดมา เธอก็ชนะการประกวดรายการ Johnny Walker Star Search พร้อมทั้งได้เซ็นสัญญาเป็นศิลปินในสังกัดกรีนบีนส์
แอน เริ่มเป็นที่รู้จักจากการร้องเพลงประกอบละครเรื่อง "คู่รัก" ในเพลง"รักใช่ไหม" ต่อมาได้มีผลงานกับวงคูณสามซูเปอร์แก๊งค์ ร่วมกับ คณิตกุล เนตรบุตร สืบสกล สืบสหการ และสืบสกุล สืบสหการ มีผลงานออกมา 2 อัลบั้ม ก่อนที่ทางวงจะยุบไป โดย แอน ได้มีผลงานเพลงทั้งในรูปแบบศิลปินเดี่ยว และร่วมกับศิลปินอื่นๆ อีกมากมายในสังกัดกรีนบีนส์ ก่อนจะย้ายมาสังกัดลักษ์มิวสิก นอกจากนี้ แอน ยังเป็นเจ้าของและครูสอนร้องเพลงที่ H.O.P.S. (House of Pro Studio)
ด้านชีวิตส่วนตัว สมรสกับแฟนหนุ่มนอกวงการ ดร.กนิษฐ์ ตะปะสา หรือ วัษ เมื่อวันที่ 7 มีนาคม พ.ศ. 2557 ณ โรงแรมคิง พาวเวอร์ หลังจากคบหาดูใจกันมา 11 ปี
อัลบั้ม X3 Super Gang วางแผง 30 ก.ย. 40
ซิงเกิลเดี่ยว
อัลบั้ม คูณ 3 ช่อง 2 วางแผง 21 พ.ค. 41
ซิงเกิลเดี่ยว
อัลบั้ม ดิน ฟ้า อารมณ์ วางแผง 23 ก.ย. 42
ซิงเกิล
อัลบั้ม ปั่น Be Cool วางแผง 25 ก.ย. 44
ซิงเกิล
อัลบั้ม Fullmoon Duet วางแผง 25 มี.ค. 46
ซิงเกิล
เน็ตมาร์เบิล
เน็ตมาร์เบิล เป็นผู้พัฒนาเกมมือถือชาวเกาหลีใต้ และเป็นบริษัทเกมมือถือที่ใหญ่ที่สุดของเกาหลีใต้ซึ่งก่อตั้งขึ้นในปี 2000 โดยบัง จุน-ฮย็อก
เน็ตมาร์เบิลในประเทศไทย
เน็ตมาร์เบิล (ภาษาเกาหลี: 넷마블 ภาษาญี่ปุ่น: ネットマーブル, ภาษาอังกฤษ: Netmarble) เป็นเว็บพอร์ทัลเกมของ CJ Corporation ที่ให้บริการและพัฒนาเกมออนไลน์ของเกาหลีใต้ ที่ขยายการให้บริการมายังประเทศไทย ภายใต้การกำกับดูแลของบริษัท สแตนด์ เบส เทค จำกัด ซึ่งเป็นบริษัทย่อยของ CJ Corporation และภายหลังได้เปลี่ยนชื่อเป็น "บริษัท เน็ตมาร์เบิล (ประเทศไทย) จำกัด" โดยมี Legend of Edda เป็นเกมแรกที่ให้บริการภายใต้พอร์ทัลเน็ตมาร์เบิลประเทศไทย (กรกฎาคม พ.ศ. 2555) และต่อมา พ.ศ. 2556 เน็ตมาร์เบิลก็ได้เปิดให้บริการ เกมเศรษฐี ซึ่งถือเป็นอีกหนึ่งในเกมออนไลน์ที่สร้างปรากฏการณ์อีกครั้งในวงการเกมออนไลน์
ซาร์เจินต์เปปเปอส์โลนลีฮาตส์คลับแบนด์
เซอร์เจียนต์เปปเปอส์โลนลีฮาตส์คลับแบนด์ (Sgt. Pepper's Lonely Hearts Club Band) เป็นผลงานสตูดิโออัลบั้มชุดที่ 8 ของวงร็อกจากอังกฤษ เดอะบีตเทิลส์ ออกขายเมื่อวันที่ 1 มิถุนายน ค.ศ. 1967 เป็นอัลบั้มที่เป็นที่รู้จักในแนวเพลงแบบไซเคเดลิกร็อก เป็นที่โดดเด่นได้รับเสียงวิจารณ์ที่ดี ถือเป็น 1 อัลบั้มที่ทรงอิทธิพลตลอดกาล
อัลบั้มชุดนี้ทำการบันทึกเสียงร่วม 129 วันโดยเริ่มในเดือนธันวาคม ค.ศ. 1966 ถือเป็นอัลบั้มที่ทำการทดลองที่แตกต่างไปจากอัลบั้มชุดก่อน อย่างชุด Revolver ในปี 1966 และยังใช้วงออร์เครสตรา มีการจ้างนักดนตรีอาชีพและเทคนิคและปฏิรูปการผลิตแบบใหม่ อัลบั้มมีองค์ประกอบของมิวสิกฮอล ร็อกแอนด์โรล ดนตรีคลาสสิกตะวันตกและดนตรีพื้นบ้านอินเดีย ส่วนเนื้อเพลงนั้น จะเกี่ยวข้องกับชีวิตวัยเด็กและชีวิตประจำวันของวง อัลบั้มมีแนวคิดหลวม ๆ ของวงที่เดอะบีตเทิลส์จะแสดงเป็นวงสมมติที่มีชื่อตามปกอัลบั้ม งานศิลป์บนปกเป็นภาพวงยืนอยู่หน้าคนมีชื่อเสียงที่ปะติดปะต่อมา ที่ต่อมาแนวคิดนี้ถูกนำมาเลียนแบบอย่างกว้างขวาง
อัลบั้มประสบความสำเร็จด้านยอดขาย ติดชาร์ตอันดับ 1 บนยูเคอัลบั้มชาร์ต นาน 27 สัปดาห์ และ อันดับ 1 บนบิลบอร์ด 200 นาน 15 สัปดาห์ ได้รับเสียงวิจารณ์ที่ดีเมื่อครั้งออก โดยได้รับ 4 รางวัลแกรมมี่ในปี 1968 ยังติดอันดับ 1 หรือใกล้เคียงในผลงานอัลบั้มยอดเยี่ยมตลอดกาล รวมถึงอันดับ 1 ในการจัดอันดับของนิตยสารโรลลิงสโตนในปี 2003 ในหัวข้อ 500 อัลบั้มที่ยอดเยี่ยมที่สุดตลอดกาล และอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล
รายชื่อแหล่งมรดกโลกในประเทศปานามา
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปานามาทั้งสิ้น 5 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศปานามามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง
ภาษามลายูสงขลา
ภาษามลายูสงขลา (หรือผู้พูดภาษานี้เรียกว่า Pasa Nayu Singgora) เป็นวิธภาษาของภาษามลายูที่พูดกันในจังหวัดสงขลา ประเทศไทย ภาษามลายูสงขลาเกิดขึ้นจากการผสมผสานระหว่างวัฒนธรรมมลายูกับภาษาและวัฒนธรรมไทย ภาษานี้ถือเป็นส่วนหนึ่งของภาษามลายู-ปัตตานีที่มีผู้พูดบริเวณชายแดนมาเลเซีย–ไทย
บริเวณที่มีผู้พูด
ภาษามลายูสงขลามีผู้พูดในบริเวณอำเภอทางตอนใต้ของจังหวัดสงขลา โดยผู้พูดเรียกภาษานี้ว่า Pasa Nayu Singgora หรือในภาษามลายูมาตรฐานเรียกเป็น Bahasa Melayu Singgora มีผู้พูดภาษานี้ในอำเภอสะบ้าย้อย อำเภอเทพา อำเภอนาทวี อำเภอจะนะ อำเภอสะเดา และยังมีผู้พูดในระดับเล็ก ๆ ที่อำเภอคลองหอยโข่ง อำเภอหาดใหญ่ อำเภอนาหม่อม อำเภอเมืองสงขลา และอำเภอสิงหนคร
คำศัพท์
ตัวอย่างข้างล่างเทียบคำศัพท์มลายูสงขลาบางส่วนกับคำแปลภาษาไทย
วิลเลียม เมอร์รีย์ เอิร์ลแห่งแมนส์ฟิลด์
วิลเลียม เมอร์รีย์ เอิร์ลที่ 1 แห่งแมนส์ฟิลด์ (William Murray, 1st Earl of Mansfield) เป็นเนติกร นักการเมือง และผู้พิพากษาชาวอังกฤษ เป็นบุคคลที่มีส่วนสำคัญในการปฏิรูปกฎหมายจารีตของอังกฤษ เขาเกิดในตระกูลขุนนางสกอตแลนด์ เข้ารับการศึกษาในเมืองเพิร์ทของสกอตแลนด์ก่อนที่จะย้ายไปกรุงลอนดอนเมื่อมีอายุได้ 13 ขวบ และเข้าศึกษาที่โรงเรียนเวสต์มินสเตอร์ และต่อมาเข้าศึกษาที่โบสถ์คริสต์แห่งมหาวิทยาลัยออกซฟอร์ด
คดีซัมเมอร์เซต
ลอร์ดแมนส์ฟิลด์ได้รับการยกย่องเป็นผู้พิพากษาชาวอังกฤษที่ทรงพลังที่สุดแห่งศตวรรษ คำพิพากษาของเขาได้สะท้อนภาพแห่งยุคเรืองปัญญาซึ่งนำมาสู่การล้มเลิกระบบทาสในหมู่เกาะอังกฤษ คำพิพากษาครั้งโด่งดังที่สุดของเขาเกิดขึ้นในปี 1772 ในคดีระหว่างนายซัมเมอร์เซต กับ สจวต (Somerset v Stewart) นายเจมส์ ซัมเมอร์เซต เป็นทาสผิวดำแอฟริกาชาวจาเมกาที่ถูกขายให้แก่นายชาลส์ สจวต นายศุลกากรประจำบอสตันในมณฑลแมสซาชูเซตส์เบย์อันเป็นอาณานิคมของอังกฤษในทวีปอเมริกาเหนือ
ในปี 1771 นายซัมเมอร์เซตได้หลบหนีจากนายสจวตในระหว่างการมาอยู่พำนักในอังกฤษ แต่ก็ถูกจับตัวได้ในเดือนพฤศจิกายน นายสจวตจึงสั่งขังทาสซัมเมอร์เซตไว้ในเรือซึ่งจะมุ่งหน้าไปยังอาณานิคมจาเมกา แต่ก็มีบุคคลจากโบสถ์มาตามตัวนายซัมเมอร์เซตและอ้างว่านายซัมเมอร์เซตได้ทำพิธีรับเข้าเป็นคริสต์ศาสนิกชนของคริสตจักรแห่งอังกฤษแล้ว ซึ่งตามจารีตจะถือเป็นคนในบังคับอังกฤษ สุดท้ายมีการยื่นคำร้องต่อศาลข้างพระที่นั่ง (Court of King's Bench) ให้กุมตัวนายซัมเมอร์เซตมายังศาลเพื่อพิจารณาว่าเขาถูกคุมขังโดยชอบด้วยกฎหมายหรือไม่ คดีนี้กลายเป็นที่สนใจของบรรดาสื่อและนักกฎหมาย เพราะคำพิพากษาของลอร์ดแมนส์ฟิลด์จะกลายเป็นบรรทัดฐานในภายภาคหน้าต่อไป
เนติกรฝ่ายทาสซัมเมอร์เซตอ้างว่า แม้ในอาณานิคมต่างๆของอังกฤษอาจยินยอมให้มีทาสได้ แต่กลับไม่ปรากฏกฎหมายจารีตหรือบทบัญญัติใดๆในแผ่นดินอังกฤษที่ยอมรับการมีอยู่ของระบบทาส ดั้งนั้นระบบทาสจึงมิชอบด้วยกฎหมาย และยังอ้างว่ากฎหมายหนังสือสัญญา (contract law) ของอังกฤษไม่ยินยอมให้บุคคลใดขายตัวเองเป็นทาสหรือผูดมัดตัวเองโดยปราศจากความเต็มใจ ในขณะที่เนติกรฝ่ายสจวตอ้างว่าความเป็นกรรมสิทธิถือเป็นที่สุด และยังยกกฎหมายซึ่งตราขึ้นในปี 1765 ซึ่งบัญญัติว่า "แผ่นดิน ปราการ และบรรดาทาสทั้งหมดซึ่งมีบริษัทแอฟริกาเป็นเจ้าของถือเป็นกรรมสิทธิในพระองค์" เป็นข้ออ้างว่าราชสำนักอังกฤษยอมรับการมีอยู่ของระบบทาส และยังอ้างอีกว่าอังกฤษอาจตกอยู่ในความปั่นป่วนหากทาสผิวดำทั้งหมดเป็นอิสระ ซึ่งขณะนั้นมีทาสผิวดำในอังกฤษราว 15,000 คน ลอร์ดแมนส์ฟิลด์ได้ให้ความเห็นต่อข้อกังวลดังกล่าวเป็นภาษิตละตินว่า "จงประสาทความยุติธรรม แม้ฟ้าจะถล่มก็ตามที"
คำพิพากษา
บารอนแมนส์ฟิลด์ อธิบดีผู้พิพากษาข้างพระที่นั่ง ได้ขึ้นนั่งบัลลังก์อ่านคำพิพากษาในวันที่ 22 มิถุนายน ค.ศ. 1772 ส่วนหนึ่งของคำพิพากษามีดังนี้:
อ้างอิง
17051793
เทศบาลตำบลเชิงทะเล
เทศบาลตำบลเชิงทะเล เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลเชิงทะเล ในอำเภอถลาง จังหวัดภูเก็ต เดิมมีฐานะเป็นสุขาภิบาลเชิงทะเลที่จัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,870 คน
พื้นที่เทศบาลตำบลตั้งอยู่ทางทิศตะวันตกเฉียงใต้ของอำเภอถลาง อยู่ห่างจากที่ว่าการอำเภอถลางประมาณ 7.7 กิโลเมตร ศาลากลางจังหวัดภูเก็ตประมาณ 19 กิโลเมตร อยู่ห่างจากกรุงเทพมหานครประมาณ 835 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานนานาชาติภูเก็ต มีพื้นที่รับผิดชอบ 5.60 ตารางกิโลเมตร หรือคิดเป็นพื้นที่ประมาณ 3,500.0 ไร่ เป็นศูนย์กลางทางเศรษฐกิจที่สำคัญแห่งหนึ่งของอำเภอถลาง เป็นที่ตั้งของสถานีตำรวจภูธรเชิงทะเล
Epiphany
Epiphany อาจหมายถึง
ฟลัวร์
ฟลัวร์ (Flure) เป็นวงดนตรีแนวร็อก สังกัดค่ายเบเกอรี่มิวสิค ในเครือโซนี่มิวสิก ประเทศไทย
ประวัติวง
ธีรดล ธีโอดอร์ แกสตัน (เท็ดดี้), วรรัตน์ พัวไพโรจน์ (วิ) และอัศม์เดช ลิมตระการ (เอิร์ธ) เป็นเพื่อนร่วมรุ่นกันที่โรงเรียนสาธิตจุฬาลงกรณ์มหาวิทยาลัยตั้งแต่ชั้นประถมศึกษาปีที่ 1 ต่อมาเมื่อเติบโตขึ้นก็ได้ร่วมก่อตั้งวงดนตรีด้วยกัน โดยส่วนมากจะเล่นเพลงที่แต่งขึ้นเองมากกว่าที่จะเล่นเพลงที่ดังอยู่แล้ว ในยุคเริ่มต้น เท็ดดี้ ยังไม่ได้เล่นกีตาร์เช่นทุกวันนี้ ณ ขณะนั้นเขารับหน้าที่มือเบสในวง โดยมี วิ เล่นกีตาร์ และ เอิร์ธ ตีกลอง ส่วนนักร้องนำเป็นคนฝรั่งเศสซึ่งเป็นเพื่อนของเท็ดดี้ พวกเขาได้ทำเพลงเป็นภาษาอังกฤษ และได้นำเดโมเพลงที่ทำเองนั้นไปเสนอสุกี้ (กมล สุโกศล แคลปป์)ผู้บริหารค่ายเบเกอรี่มิวสิคในขณะนั้น แต่ในครั้งแรกพวกเขาได้รับการปฏิเสธ ทำให้พวกเขากลับมาทำเพลงกันใหม่อีกครั้ง โดยตั้งใจจะทำเพลงที่มีเนื้อร้องเป็นภาษาไทย จึงได้ชักชวนรัฐพล ตรีรัตน์ (อ้น) ซึ่งเป็นเพื่อนพี่ชายของเอิร์ธเข้ามาเล่นเบส โดยเท็ดดี้ได้เปลี่ยนไปเล่นกีตาร์และทำหน้าที่ร้องนำ แต่ในภายหลังทางสุกี้ได้แนะนำให้ทางวงหานักร้องใหม่ ซึ่งทางวงก็ได้ทำการค้นหาและออดิชั่นนักร้องจำนวนหนึ่ง และในที่สุดทางวงก็ได้สุวีระ บุญรอด (คิว) ซึ่งเป็นเพื่อนของเพื่อนเอิร์ธ มารับหน้าที่ร้องนำ
ความหมายของชื่อวง
ฟลัวร์ (Flure) นั้นแผลงมาจากคำว่า Froid ในภาษาฝรั่งเศสซึ่งหมายความว่า"ความหนาวเย็น" โดยทางวงได้นำมาสะกดใหม่ให้ง่ายขึ้นเป็น Flure ชื่อนี้ วิ มือกีตาร์คนหนึ่งของวง เป็นคนคิดขึ้นโดยการเปิดหาในพจนานุกรมภาษาฝรั่งเศสของน้องสาว อนึ่ง ภายหลัง เท็ดดี้ มือกีตาร์อีกคนของวง ได้พบว่าคำว่า Flure ที่สะกดเช่นนี้ ไปตรงกับคำในภาษาเยอรมันซึ่งแปลว่า "ทางเดิน" ซึ่ง เท็ดดี้ ชอบความหมายในแง่นี้มากกว่า
ประวัติการทำงาน
ฟลัวร์เปิดตัวกับอัลบัมในปี พ.ศ. 2545 กับสังกัดเบเกอรี่มิวสิคมีเพลงเด่น ๆ อย่าง “เปลี่ยน”, “ปล่อยไปตามหัวใจ” และ “เรื่องเดียว” ตามด้วยอัลบัมพิเศษ “Pop Life” ในปี พ.ศ. 2546 ที่ผลิตและจำหน่ายในวงจำกัด โดยมีเพลงเด่นอย่าง “อะไร”
“Vanilla” (พ.ศ. 2548) อัลบัมที่ 2 กับสังกัด เทโรมิวสิค ผลงานสร้างชื่อที่มีเพลงฮิตอย่าง “ฤดูที่ฉันเหงา”, “คนที่รออยู่” และ “Honeymoon” ซึ่งถือเป็นผลงานคุณภาพตั้งแต่ปกไปจนถึงบทเพลงในอัลบัม จนคว้ารางวัลจากสื่อมวลชนชั้นนำทางดนตรีมาครองมากมายไม่ว่าจะเป็น
แฟตอวอร์ด คม ชัด ลึก อวอร์ด, มิวสิกเอ็กซ์เพรส อวอร์ด และ รางวัลอื่นในระดับประเทศอีกมากมาย
อัลบัมที่สามของวง “Tales” ฟลัวยังคงแต่ง, เรียบเรียง, บันทึกเสียง และดูแลผลงานทุกขั้นตอนเอง ก่อนที่จะส่งผลงานไปมิกซ์และทำมาสเตอร์ที่สหรัฐอเมริกา
หลังจากอัลบั้มชุดที่สาม หลังจากเสร็จสิ้นการทัวร์คอนเสิร์ตอย่างยาวนาน สมาชิกของวงก็แยกย้ายกันไปทำสิ่งต่างๆ, เท็ดดี้ ทำงานร่วมกับ วง Yellow Fang ในฐานะ Producer, วิ และ อ้น ทำงานด้านออกแบบ, เอิร์ธ เป็นอาจารย์
คิว แสดงละครเวที ให้เสียงภาษาไทยเป็นฮานส์ในภาพยนตร์ดิสนี่ย์ที่ฉายในประเทศไทย เรื่อง Frozen, ล่าสุดกลับไปร่วมตัวกับเพื่อนสมาชิก วง บีไฟว์ เพื่อจัดคอนเสิร์ตใหญ่
แต่สมาชิกทั้ง 5 ของฟลัวร์ ยังคงพบปะ นัดซ้อมดนตรีด้วยกันอยู่เสมอ ที่สตูดิโอที่บ้านของเอิร์ธ
ในปี พ.ศ. 2560 พวกเขากลับมาอีกครั้ง ด้วยการทัวร์คอนเสิร์ตตามสถานบันเทิง สถานศึกษา ทั้งในต่างจังหวัดและในกรุงเทพมหานคร ตามมาด้วย ซิงเกิ้ลเพลง "บ่ม" และ "ลอง" สองเพลงใหม่เอี่ยมในรอบเกือบ 10 ปี!
และ พ.ศ. 2561 ซิงเกิ้ลที่สาม เพลง "ฝัน" งานคัฟเวอร์ วง "TKO" โดย เพลงเพลงนี้ ประพันธ์ โดย พี่พราย (ปฐมพร ปฐมพร) ศิลปินและนักแต่งเพลงรุ่นใหญ่ในวงการ โดย คิว ได้ฟังเพลงต้นฉบับเพลงนี้แล้วชอบมาก
ทางวง จึงมีการติดต่อไปที่พี่พราย เพื่อขอนำเพลงนี้มาคัฟเวอร์ โดยเรียบเรียงดนตรีใหม่ในแบบฉบับของฟลัวร์
สำนักงานรัฐมนตรี
สำนักงานรัฐมนตรี เป็นส่วนราชการที่มิได้มีฐานะเป็นกรม เพราะไม่มีกฎหมายบัญญัติให้เป็นกรม อยู่ในสังกัดกระทรวงต่าง ๆ ของประเทศไทย เดิมมีชื่อว่า "สำนักงานเลขานุการรัฐมนตรี" ในอดีตเป็นหน่วยงานที่ทำหน้าที่ทั่วไปซึ่งมิใช่งานของกรมใดกรมหนึ่งในกระทรวง หรือเปรียบเสมือนกับสำนักงานรัฐมนตรี ต่อมาในปี พ.ศ. 2545 ได้มีการปรับปรุงโครงสร้าง กระทรวง ทบวง กรม และมีการจัดตั้งให้สำนักงานเลขานุการรัฐมนตรี ใช้ชื่อว่า "สำนักงานรัฐมนตรี"
อำนาจหน้าที่
สำนักงานรัฐมนตรีในแต่ละกระทรวง มีภารกิจเกี่ยวกับราชการทางการเมือง เพื่อสนับสนุนภารกิจของรัฐมนตรี ประสานนโยบายระหว่างกระทรวง มีอำนาจหน้าที่ ดังต่อไปนี้
พอตเตอร์มอร์
พอตเตอร์มอร์ (Pottermore) เป็นเว็บไซต์เกี่ยวกับแฮร์รี่ พอตเตอร์ ที่มุ่งเน้นไปที่เนื้อหาต่าง ๆ ของแฮร์รี่ พอตเตอร์ที่ไม่ได้ถูกเล่าในหนังสือ มานำเสนอเป็นรูปแบบต่าง ๆ ก่อตั้งโดยเจ. เค. โรว์ลิง ผู้เขียน ซึ่งได้ร่วมมือกันกับบริษัทโซนีในการพัฒนาเว็บไซต์ ตัวเว็บไซต์ได้มีการรวบรวมทั้งเนื้อหาที่ไม่เคยถูกเล่าถึง ภาพกราฟิกต่าง ๆ หนังสือเสียง หนังสืออิเล็กทรอนิกส์ ไว้อย่างครบถ้วน พอตเตอร์มอร์เปิดให้ทดลองใช้บริการในวันที่ 31 กรกฎาคม ค.ศ. 2011 ก่อนที่จะเปิดตัวอย่างเป็นทางการในวันที่ 14 เมษายน ค.ศ. 2012
รายละเอียดเว็บไซต์
เว็บไซต์พอตเตอร์มอร์เริ่มมีโครงการพัฒนาขึ้นตั้งแต่ช่วงเดือนเมษายน ค.ศ. 2008 โดยทำการพัฒนาเป็นเวลา 2 ปี หลังจากนั้นได้มีการนับถอยหลังภาพแชแนลของเว็บไซต์ยูทูบและเปิดตัวเวอร์ชันทดลองของพอตเตอร์มอร์ในวันที่ 31 กรกฎาคม ค.ศ. 2011 โดยได้มีการเปิดรับสมัครสมาชิกเว็บแรกเริ่มที่หนึ่งล้านคน ก่อนจะเปิดตัวอย่างเป็นทางการในภายหลัง
ภายในตัวเว็บไซต์พอตเตอร์มอร์ ผู้ใช้จะต้องทำการสมัครสมาชิกเพื่อเข้าใช้งานซึ่งไม่มีการเสียค่าใช้จ่ายใด ๆ หลังจากนั้นผู้ใช้จะต้องทำแบบทดสอบเพื่อคัดสรรเข้าบ้านต่าง ๆ ทั้งสี่หลังของฮอกวอตส์ หลังจากที่ได้บ้านก็จะสามารถใช้งานในส่วนต่าง ๆ ได้ไม่ว่าจะเป็นเลือกซื้อไม้กายสิทธิ์ สัตว์เลี้ยง หนังสือเรียน เป็นต้น โดยทั้งหมดเป็นการจำลองให้ผู้เล่นรู้สึกเหมือนเข้าไปเรียนในฮอกวอตส์จริง ๆ และสามารถทำคะแนนให้กับบ้านของตัวเองผ่านการเข้าชม เก็บสะสมไอเท็มต่าง ๆ ซึ่งจะมีการประกาศรางวัลบ้านดีเด่นในทุกปี ผู้ใช้สามารถอ่านเนื้อหาของแฮร์รี่ พอตเตอร์แต่ละภาคได้ โดยจะปรากฏเป็นข้อความและภาพสำคัญของแต่ละบทหรือฉาก โดยภาพได้ถูกออกแบบเป็นกราฟิกสวยงามพร้อมเสียงที่สามารถขยับได้ ภายในฉากต่าง ๆ ก็จะสามารถเก็บสะสมไอเท็มต่าง ๆ รวมไปถึงปลดล็อกเนื้อหาเพิ่มเติมของตัวละคร สถานที่ วัตถุต่าง ๆ ที่ไม่ได้กล่าวถึงในหนังสือจากเจ. เค. โรว์ลิงได้ พอตเตอร์มอร์ได้ปล่อยเนื้อหาครบทั้ง 7 ภาคในวันที่ 14 เมษายน ค.ศ. 2012 จนกระทั่งในเดือนเมษายน ค.ศ. 2014 พอตเตอร์มอร์ได้ร่วมกับโซนี่เพื่อพัฒนาเข้าสู่เฟสต่อไป วันที่ 22 กันยายน ค.ศ. 2015 พอตเตอร์มอร์ได้ผ่านกระบวนการยกเครื่องใหม่ และฟีเจอร์ต่างๆ ถูกนำออกไปแทบทั้งหมด โดยเว็บไซต์ปรับปรุงใหม่นี้จะมุ่งเน้นในส่วนของข้อมูลต่างๆ เป็นหลัก
หม่อมเจ้าโวฒยากร วรวรรณ
ศาสตราจารย์ หม่อมเจ้าโวฒยากร วรวรรณ (9 พฤศจิกายน พ.ศ. 2443 – 27 สิงหาคม พ.ศ. 2524) เป็นพระโอรสในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมบุญ วรรวรรณ ณ อยุธยา เป็นสถาปนิกกรมรถไฟ ผู้ร่วมก่อตั้งสมาคมสถาปนิกสยามในพระบรมราชูปถัมภ์ เป็นอาจารย์พิเศษและต่อมาป็นอาจารย์ประจำและคณบดีคณะสถาปัตยกรรมศาสตร์ จุฬาลงกรณ์มหาวิทยาลัย สถาปนิกรุ่นบุกเบิกผู้นำเอาเอกลักษณ์ไทยมาประยุกต์กับการออกแบบอาคารสมัยใหม่ ได้ทรงพัฒนาวัสดุก่อสร้างที่มีใช่ในท้องถิ่นให้เหมาะสม เช่นกระเบื้องปิดหัวจั่วกันผุ รวมทั้งการทดลองการใช้วัสดุพื้นถิ่นเช่นไม้ไผ่ ไม้ระแนงเสริมปูนฉาบซึ่งพบว่าใช้งานได้ดีในระดับเศรษฐกิจขณะนั้น
ชนม์ชีพเมื่อเยาว์วัยและการศึกษา
เมื่อครั้งเยาว์วัยหม่อมเจ้าโวฒยากรได้รับการศึกษาในวังแพร่งนรา ต่อมาเมื่อชันษา 11 ปีจึงทรงเข้าศึกษาในโรงเรียนมหาดเล็กหลวง (วชิราวุธวิทยาลัย) เริ่มจากชั้นมูล แต่ทรงเรียนดีและได้ข้ามชั้นหลายครั้งจนจบมัธยมปีที่ 8 เมื่อปี พ.ศ. 2460 หลังจบการศึกษาก็ทรงเข้ารับราชการในกรมราชเลขานุการในพระองค์ และทรงเขียนภาพการ์ตูนสะท้อนสังคมลงในหนังสือพิมพ์ดุสิตสมิต บางกอกรีคอร์ดเดอร์ ในสมัยดุสิตธานีเป็นประจำ ภาพพระเจ้าไกเซอร์แวดล้อมด้วยผู้ประสบภัยพิบัติเป็นที่พอพระทัยของพระบาทสมเด็จพระมงกุฎเกล้าเจ้าอยู่หัว จึงมีรับสั่งให้เข้าเฝ้าและได้รับพระมหากรุณาธิคุณเป็นนักเรียนทุนส่วนพระองค์ไปศึกษาต่อที่ประเทศอังกฤษ โดยได้เดินทางโดยเรือ "ไมตู" และมีนักเรียนไทยร่วมเดินทางไปในเที่ยวเดียวกันประมาณ 20 คน เช่น หม่อมเจ้าศุภสวัสดิ์วงศ์สนิท สวัสดิวัตน์ หม่อมเจ้าชิดชนก กฤดากร เป็นต้น นับเป็นนักเรียนไทยรุ่นแรกหลังสงครามโลกครั้งที่หนึ่ง ทรงเข้าเรียนกวดวิชาพิเศษหลายแห่งเพื่อเตรียมเข้ามหาวิทยาลัยและสามารถสอบเข้าศึกษาในมหาวิทยาลัยเคมบริดจ์ได้ดังประสงค์เมื่อปี พ.ศ. 2464 ช่วงเวลาสี่ปี ที่ศึกษาในมหาวิทยาลัยนี้ หม่อมเจ้าโวฒยากรได้รับความรู้และประสบการณ์เกี่ยวชีวิต ระบบการศึกษาประเพณีของทั้งนักศึกษา ครูบาอาจารย์ตลอดคนทั่วไป ทำให้ท่านได้รับความสนุกสนานและความเพลิดเพลินในชีวิตการศึกษามหาวิทยาลัยและยังได้ทรงบันทึกประสบการณ์ต่าง ๆ เหล่านี้ไว้โดยละเอียด เมื่อทรงสำเร็จการศึกษาเมื่อปี พ.ศ. 2470 ทรงเข้าฝึกงานปฏิบัติวิชาชีพที่ "ไวท์ฮอลล์" เป็นเวลาแปดเดือนแล้วจึงเสด็จกลับประเทศไทย และหลังจากนั้นอีก 26 ปี มหาวิทยาลัยเคมบริดจ์ได้ทูลเชิญหม่อมเจ้าโวฒยากรเข้ารับปริญญาโทเมื่อปี พ.ศ. 2496
ชีวิตการทรงงานและผลงาน
เมื่อเสด็จกลับถึงประเทศไทย ทรงเข้ารับราชการในกรมรถไฟหลวง เมื่อวันที่ 1 เมษายน 2471 ในตำแหน่งสถาปนิก ขณะนั้นประเทศไทยมีสถาปนิกเพียง 5 คน ทรงได้รับหมอบหมายหน้าที่งานด้านสถาปัตยกรรมทั้งหมดของกรมรถไฟ หม่อมเจ้าโวฒยากรนับเป็นสถาปนิกฝีมือดีผู้หนึ่งจึงมีผลงานจำนวนมากและหลายชิ้นยังปราฏอยู่ถึงปัจจุบัน งานชิ้นหลัก ๆ โดยสังเขปของรวมทั้งที่ทรงทำหลังโอนไปสังกัดจุฬาลงกรณ์มหาวิทยาลัยแล้ว มีดังนี้
ผลงานชิ้นสุดท้ายของหม่อมเจ้าโวฒยากรได้แก่อนุสาวรีย์ราชสกุลวรวรรณเพื่อเป็นอนุสรณ์แก่พระเจ้าบรมวงศ์เธอ กรมพระนราธิปประพันธ์พงศ์ พระบิดา ที่ชายหาดชะอำ จังหวัดเพชรบุรี หม่อมเจ้าโวฒยากรทรงความสนทัยในการค้นคว้าวิจัยประเทศที่อาจเรียกในปัจจุบันว่า "ภูมิปัญญาชาวบ้าน" ทรงใช้ไม้ไผ่ขัดแตะผสมฟางกับดินฉาบเป็นผนัง การใช้โครงสร้างไม้กับผนังอิฐและอื่น ๆ ที่เหมาะกับภูมิอากาศและความประหยัด ซึ่งอาคารที่ได้ทรงทดลองสร้างหลายแห่งยังคงสภาพดีแม้เวลาจะผ่านมามากกว่า 60 ปี
การก่อตั้งสมาคมสถาปนิกสยามในพระบรมราชูปภัมภ์
หม่อมเจ้าโวฒยากรทรงร่วมกับสถาปนิกอาวุโสไทยที่มีอยู่จำนวนน้อยในขณะนั้นก่อตั้ง "สมาคมอาชีพ" ซึ่งต่อมาคือสมาคมสถาปนิกสยามในพระบรมราชูปถัมภ์ในปัจจุบัน โดยมีพระสาโรชรัตนนิมมานก์ (สาโรช สุขยางค์) เป็นนายกสมาคมคนแรก ส่วนหม่อมเจ้าโวฒยากรเป็นกรรมการผู้ก่อตั้งและกรรมการอำนวยการ สมาคมดำเนินการได้สามปีก็ต้องยุติชั่วคราวเนื่องจากภาวะสงคราม เมื่อสงครามสงบ หม่อมเจ้าโวฒยากรได้รับทูลเชิญให้เป็นองค์ประธานกลุ่มฟื้นฟูจนสมบูรณ์ตามกฎหมายแต่ไม่ทรงรับเป็นนายกสมาคมจนผ่านไปหลายสมัยและหาผู้รับเป็นไม่ได้จึงทรงยอมรับเป็นนายกสมาคม หลังหมดวาระยังทรงติดตามและให้ความช่วยเหลือสมาคมตลอดมา
การเริ่มเกี่ยวข้องการศึกษาสถาปัตยกรรม
ในขณะที่ประจำอยู่กรมรถไฟ นารถ โพธิประสาท สถาปนิกไทยได้ทุนรัฐบาลที่สำเร็จการศึกษาจากประเทศอังกฤษได้กลับมารับราชการที่โรงเรียนเพาะช่างได้เสนอรัฐบาลให้ยกระดับวิชาสถาปัตยกรรมที่เพาะช่างขึ้นเป็นระดับอุดมศึกษา ซึ่งรัฐบาลก็ได้เห็นชอบให้โอนไปเป็นแผนกวิชาในจุฬาลงกรณ์มหาวิทยาลัย หม่อมเจ้าโวฒยากรซึ่งได้มีส่วนร่วมหารือเพื่อดำเนินการในเรื่องดังกล่าวมาตั้งแต่ต้นจึงได้ได้รับเชิญไปสอนเป็นอาจารย์พิเศษในแผนกวิชาสถาปัตยกรรมดังกล่าวเป็นประจำ
ชีวิตการสอน
หลังเป็นแผนกวิชาอิสระมาแปดปี จุฬาลงกรณ์มหาวิทยาลัยจึงสถาปนาแผนกนี้ขึ้นเป็นคณะสถาปัตยกรรมศาสตร์ เปิดสอนระดับปริญญาตรีเป็นครั้งแรกในปีการศึกษา 2481 ก่อนหน้านั้นเปิดสอนถึงเพียงระดับอนุปริญญา เมื่อการเรียนการสอนเริ่มเข้มข้นและมีจำนวนนิสิตมากขึ้น หม่อมเจ้าโวฒยากรได้รับการทาบทามให้โอนมาเป็นอาจารย์ประจำ แต่ไม่ทรงมาได้เนื่องจากยังมีงานสำคัญจำนวนมากอยู่ที่กรมรถไฟ ต่อมาเมื่อปี พ.ศ. 2492 จึงสามารถโอนมารับตำแหน่งหัวหน้าแผนกวิชาสถาปัตยกรรมและรักษาการหัวหน้าแผนกศิลปกรรมอีกตำแหน่งหนึ่ง
ปี พ.ศ. 2497 มหาวิทยาลัยได้แต่งตั้งหม่อมเจ้าโวฒยากรให้ดำรงตำแหน่งคณบดี และได้ทรงดำรงตำแหน่งนี้จนเกษียณอายุราชการเมื่อปี พ.ศ. 2507 ในระหว่างการดำรงตำแหน่งได้ทรงปรับปรุงการเรียนการสอน ติดต่อขอความช่วยเหลือจากมหาวิทยาลัยและองค์กรต่างประเทศจัดส่งเครื่องมือและผู้เชี่ยวชาญมาร่วมจัดตั้งแผนกศิลปอุตสาหกรรมสำเร็จเป็นแห่งแรกของประเทศไทย นอกจากนี้ยังมีภารกิจที่ทรงทำให้แก่มหาวิทยาลัยและหน่วยงานอื่นๆ ระหว่างการรับราชการในจุฬาลงกรณ์มหาวิทยาลัยอีกมากสรุปสังเขปได้ดังนี้
นอกจากนี้ยังทรงได้รับการโปรดเกล้าฯ ให้เป็นราชบัณฑิต สาขาศิลปกรรมศาสตร์รุ่นแรกของราชบัณฑิตยสถาน ตั้งแต่ปี พ.ศ. 2485 เป็นอุปนายกราชบัณฑิตยสถานระหว่างปี พ.ศ. 2518 - 2519 แต่ได้ขอลาออกในปีต่อมาเนื่องประชวรด้วยพระโรคต้อ
ชนม์ชีพในบั้นปลายและชีวิตครอบครัว
หม่อมเจ้าโวฒยากรมีหม่อม คือ หม่อมสรรพางค์ (สกุลเดิม บูรณะปิณฑ์;ธิดาของขุนประสิทธิ์พยุหกรรม(สวน บูรณะปิณฑ์)) มีโอรสด้วยกันหนึ่งคน คือ หม่อมราชวงศ์วิวัฒน์ วรวรรณ ต่อมาเมื่อปี พ.ศ. 2480 หม่อมเจ้าโวฒยากรได้รับพระราชทานสมรสกับหม่อมจิตรา (สกุลเดิม ปันยารชุน; ธิดาของพระยาปรีชานุสาสน์ (เสริญ ปันยารชุน) กับคุณหญิงปฤกษ์ ปรีชานุสาสน์ และเป็นพี่สาวของอานันท์ ปันยารชุน) มีโอรสด้วยกันหนึ่งคน คือ รองศาสตราจารย์ หม่อมราชวงศ์ชาญวุฒิ วรวรรณ (ปัจจุบันเกษียณอายุราชการจากคณะสถาปัตยกรรมศาสตร์ จุฬาลงกรณ์มหาวิทยาลัย; สมรสกับคุณหญิงกษมา วรวรรณ ณ อยุธยา (สกุลเดิม จาติกวนิช) ปลัดกระทรวงศึกษาธิการคนปัจจุบัน มีบุตรคนเดียว คือ หม่อมหลวงวรุตม์ วรวรรณ)
แม้หม่อมเจ้าโวฒยากรมีงานที่ต้องทรงดูแลรับผิดชอบมาก แต่ก็ยังทรงปลีกเวลาให้แก่ญาติมิตรเสมอ รวมทั้งทรงดูแลเอาใจใส่ตรอบครัวเป็นอย่างดี ยามว่างหลังเกษียณแล้วก็โปรดเขียนบทความและภาพล้อเลียนสังคมอยู่เสมอและโปรดการท่องเที่ยวทั้งในและต่างประเทศ
ซุปเปอร์แบงค์ ม.รัตนบัณฑิต
ซุปเปอร์แบงค์ ม.รัตนบัณฑิต หรือ ซุปเปอร์แบงค์ ศักดิ์ชัยโชติ เป็นนักมวยไทยชาวไทย แชมป์ราชดำเนินในรุ่น 105 ปอนด์ และ 115 ปอนด์ ซึ่งได้รับการกล่าวขานว่ามีทักษะด้านจังหวะและอาวุธมวยที่หลากหลาย ซุปเปอร์แบงค์ได้สร้างผลงานโดดเด่นจากการเป็นฝ่ายชนะเก้าแต้ม ลูกพระบาท และมงคลชัย ลูกเจ้าพ่อมเหศักดิ์ และใน พ.ศ. 2555 ได้รับการติดยศสิบตรี สังกัด บชร.1 อำเภอพนัสนิคม จังหวัดชลบุรี
หม่อมเจ้าโวฒยากร วรวรรณ
ชนม์ชีพในบั้นปลายและชีวิตครอบครัว
หม่อมเจ้าโวฒยากรมีพลานามัยแข็งแรงสมบูรณ์ไม่ใคร่เจ็บป่วย กระทั่งปี พ.ศ. 2524 เริ่มประชวร ทรงเข้าออกโรงพยาบาลบ่อยครั้ง หลังการผ่าตัดต้อกระจก พระอาการประชวรหนักขึ้นและสิ้นชีพตักษัย เมื่อวันที่ 27 สิงหาคม พ.ศ. 2524 สิริชันษา 80 ปี 10 เดือน 18 วัน พระราชทานเพลิงพระศพ เมื่อวันที่ 5 กันยายน พ.ศ. 2524 ณ เมรุวัดธาตุทอง
ซุปเปอร์แบงค์ ม.รัตนบัณฑิต
ทั้งนี้ ซุปเปอร์แบงค์ยังเป็นเพื่อนสนิทของนักมวยไทยชื่อยอดวิชา ภ.บุญสิทธิ์
ประวัติ
ซุปเปอร์แบงค์ ม.รัตนบัณฑิต มีชื่อจริงว่า ปชัญญะ หลงชิน (ชื่อเล่น: แบงค์) เกิดที่กรุงเทพมหานคร บิดาเป็นชาวอุบลราชธานีชื่อ ส.อ.นินัน หลงชิน หรือ จ่านัน อุบล ส่วนมารดาเป็นชาวอุดรธานี  สำเร็จการศึกษาจากโรงเรียนมักกะสันพิทยา ปัจจุบันกำลังศึกษาอยู่ที่มหาวิทยาลัยรัตนบัณฑิต
วันที่ 20 มกราคม พ.ศ. 2555 ซุปเปอร์แบงค์เข้าแข่งขันคู่เอกรายการศึกขุนศึกตระกูลหยาง โดยได้พบกับรุ่งรัตน์ ต.พิทักษ์กลการ ซึ่งเป็นคู่มวยที่ไม่เคยพบกันมาก่อน และซุปเปอร์แบงค์เป็นฝ่ายชนะ ที่เวทีมวยลุมพินี วันที่ 6 มิถุนายน ซุปเปอร์แบงค์เข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยได้พบกับน้องเบียร์ โชคงามวงศ์ ที่ซึ่งทั้งคู่ไม่เคยพบกันที่ใดมาก่อน และซุปเปอร์แบงค์เป็นฝ่ายชนะคะแนน วันที่ 28 มิถุนายน ซุปเปอร์แบงค์เข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยเป็นฝ่ายเสมอยอดทองไท ป.เตละกุล วันที่ 28 กันยายน ซุปเปอร์แบงค์เข้าแข่งขันคู่เอกนำรายการศึกเพชรสุภาพรรณ ที่เวทีมวยลุมพินี โดยได้พบกับนิววังจั่น ปกรณ์พรสุรินทร์ จากการต่อสู้ครั้งดังกล่าว ซุปเปอร์แบงค์เป็นฝ่ายชนะน็อกได้ในยกที่ 2  วันที่ 11 ตุลาคม ซุปเปอร์แบงค์เป็นหนึ่งในนักมวย 10 คู่เอกของรายการศึกวันทรงชัย ซึ่งจัดขึ้น ณ เวทีมวยราชดำเนิน โดยได้พบกับคู่ชก คือ สิงห์ทองน้อย ป.เตละกุล วันที่ 9 พฤศจิกายน ซุปเปอร์แบงค์เข้าแข่งขันในคู่เปิดรายการศึกเพชรสุภาพรรณเงินล้าน ที่เวทีมวยลุมพินี โดยพบกับน้องเบียร์ โชคงามวงศ์ ซึ่งซุปเปอร์แบงค์เป็นฝ่ายแพ้น็อกครั้งแรก
ชีวิตส่วนตัว
อดีตเคยคบหากับ หงส์ขาว ม.ราชภัฏหมู่บ้านจอมบึง เป็นนักมวยไทยหญิงสมัครเล่นชาวร้อยเอ็ด
มวยสากลสมัครเล่น
ซุปเปอร์แบงค์ยังเป็นนักมวยสากลสมัครเล่น โดยใช้ชื่อจริงขึ้นชก ซึ่งเขาเป็นฝ่ายแพ้คะแนนต่ออนันต์ ป้องเขต ที่จัดขึ้นในรายการศึกวันวีระพล ณ วันที่ 24 เมษายน พ.ศ. 2555 ที่เวทีมวยลุมพินี
ส่วนในเดือนมกราคม พ.ศ. 2558 ซุปเปอร์แบงค์ได้ร่วมชกในรายการ "นักมวยไทยมุ่งสู่โอลิมปิก" ซึ่งเป็นรายการที่รวบรวมเอานักมวยไทยมาชกในรูปแบบมวยสากลสมัครเล่น โดยมีเป้าหมายเพื่อที่จะติดทีมชาติไปชกในโอลิมปิก 2016 ที่ประเทศบราซิล ซึ่งซุปเปอร์แบงค์สามารถชนะเลิศได้ในรุ่น 60 กิโลกรัม หรือไลท์เวท โดยเอาชนะในการชก 3 ยก เพชรมรกต รร.กีฬาโคราช ได้รับเงินรางวัล 2 แสนบาท และได้โอกาสร่วมฝึกกับนักมวยสากลสมัครเล่นทีมชาติไทยร่วมกับนักมวยเดิมที่มีอยู่ เพื่อคัดเป็นตัวแทนเข้าแข่งขันโอลิมปิก 2016 ต่อไป
ต่อมาในปลายเดือนสิงหาคม ปีเดียวกัน ซุปเปอร์แบงค์ได้ติดทีมชาติร่วมชกในรายการมวยสากลสมัครเล่นชิงแชมป์เอเชีย ที่โรงยิมเนเซียม 6 มหาวิทยาลัยธรรมศาสตร์ ศูนย์รังสิต โดยในรอบแรกสามารถเอาชนะ มานิช เกาชีค นักมวยชาวอินเดียไปได้  2-1 เสียง แต่ในรอบ 8 คนสุดท้าย เป็นฝ่ายแพ้ต่อ โอตกอน ดาไล ดอร์ยัมบู นักมวยชาวมองโกเลียไป 0-3 เสียง
ในเดือนตุลาคม ปีเดียวกัน ในรายการมวยสากลสมัครเล่นชิงแชมป์โลก ที่กรุงโดฮา ประเทศกาตาร์ ซึ่งเป็นรายการคัดเลือกเพื่อไปแข่งขันโอลิมปิก ซุปเปอร์แบงค์ผ่านรอบ 32 คนมาได้ แต่ในรอบ 16 คนสุดท้าย เป็นฝ่ายแพ้ต่อ ลาซาโร อัลบาเรซ นักมวยชาวคิวบาซึ่งเป็นมือวางอันดับหนึ่งและแชมป์เก่าของรุ่นนี้ในรายการนี้ ไปด้วยคะแนน 30-27 ทั้ง 3 เสียง
ในปลายเดือนมีนาคม พ.ศ. 2559 ในรายการคัดเลือกตัวไปโอลิมปิก 2016 เลก 2 ที่เมืองเฉียงอัน ประเทศจีน ซุปเปอร์แบงค์ก็เป็นฝ่ายแพ้ต่อ ดีราช นักมวยชาวอินเดียไป 0-3 เสียง ตกรอบไปเป็นคนแรกของทีมนักมวยไทย และต่อมาในเดือนมิถุนายน ปีเดียวกัน ในการชกในรายการคัดเลือกตัวไปโอลิมปิก 2016 เลกสุดท้าย ที่กรุงบากู ประเทศอาเซอร์ไบจาน ก็ตกรอบ 2
หลังจากนั้น ซุปเปอร์แบงค์ได้กลับไปชกมวยไทยอีกครั้ง โดยเริ่มจากรายการศึกวันทรงชัย ที่เวทีลุมพินี เนื่องจากหมดสัญญาที่ทำไว้กับสมาคมมวยสากลสมัครเล่นแห่งประเทศไทย เป็นระยะเวลา 1 ปี 4 เดือน
ร็อคแมนเอ็กเซ่ 5
ร็อคแมนเอ็กเซ่ 5 หรือ เมกาแมน แบทเทิลเน็ตเวิร์ค 5 เป็นวิดีโอเกมชุดร็อคแมนเอ็กเซ่ลำดับที่ 5 ผลิตโดยแคปคอม วางจำหน่ายในรูปแบบเกมบอยแอควานซ์
มี 2 เวอร์ชันคือ ทีม ออฟ บลูส์ (チーム オブ ブルース, Team ProtoMan) วางจำหน่ายเมื่อวันที่ 9 ธันวาคม ค.ศ. 2004 และ ทีม ออฟ คาร์เนล (チーム オブ カーネル, Team Colonel) วางจำหน่ายเมื่อวันที่ 24 กุมภาพันธ์ ค.ศ. 2005 ที่วางจำหน่ายในสามเดือนหลัง ต่อมาได้ทำเวอร์ชั่นใหม่ในรูปแบบของ นินเท็นโด DS ในชื่อ ร็อคแมนเอ็กเซ่ 5DS ทวินลีดเดอร์ส (ロックマンエグゼ5DS ツインリーダーズ) เมื่อวันที่ 21 กรกฎาคม ค.ศ. 2005
เนื้อเรื่อง
เน็ตโตะและเพื่อนๆ ได้ไปศูนย์วิจัยที่พ่อทำงานเพื่อชมผลงานชิ้นใหม่ แต่ว่าเนบิวล่าได้ลักพาตัวยูอิจิโร่พร้อมชิง PET ของเดคาโอะ, เมลล์, ไยโตะไปด้วย ในเวลาเดียวกันศูนย์วิทยาศาสตร์ได้มีการก่อตั้งทีมเพื่อต่อต้านการรุกรานระบบอินเทอร์เน็ตจากพวกเนนิวล่า ด้วยปฏิบัติการลิเบอร์เรท
จอห์น เกล็นน์
จอห์น เฮร์เชล เกล็นน์ จูเนียร์ (John Herschel Glenn Jr., 18 กรกฎาคม พ.ศ. 2464 – 8 ธันวาคม พ.ศ. 2559) นักบินอวกาศชาวอเมริกัน เดินทางไปกับกระสวยอวกาศดิสคัฟเวอรี เพื่อศึกษาผลกระทบของการเดินทางในอวกาศที่มีต่อผู้สูงอายุ หลังห่างหายจากภารกิจอวกาศมานานกว่า 3 ทศวรรษ
จอห์น เกล็นน์เข้าเป็นนักบินในหน่วยรบของกองทัพเรือ และนาวิกโยธินสหรัฐ เคยร่วมรบในสงครามโลกครั้งที่ 2 และ สงครามเกาหลี เคยทำการบินกับเครื่องบินรุ่น R4D (ดักลาส ซี-47 สกายเทรน ดาโกต้า รุ่นของกองทัพเรือ) และ เครื่องบินขับไล่  F4U Corsair และ  F9F Panther  เขายังเคยเป็นนักบินแลกเปลี่ยนให้กองทัพอากาศสหรัฐ ขึ้นบินกับ F-86 Sabre ก่อนจะย้ายมาเป็นนักบินทดสอบให้กับกองทัพเรือ
จอห์น เกล็นน์ เป็นนักบินอวกาศให้กับองค์การบริหารการบินและอวกาศแห่งชาติ สหรัฐอเมริกา ในโครงการเมอร์คิวรี โดยเป็นนักบินอวกาศคนที่ 3 ของสหรัฐอเมริกา  เป็นชาวอเมริกันคนแรกที่โคจรรอบโลกเมื่อวันที่ 20 กุมภาพันธ์ ค.ศ. 1962 ในการขึ้นบินนาน 5 ชั่วโมงกับ เฟรนด์ชิป 7
จากนั้นเขาได้ลาออกจากองค์การนาซ่า และกลับมาทำงานในกองทัพเรือ จนปี ค.ศ. 1965 จึงลาออกมาทำงานการเมืองให้กับพรรคเดโมแครต โดยมีความสนิทสนมเป็นพิเศษกับตระกูลเคนเนดี เขาได้รับการเลือกตั้งเป็นวุฒิสมาชิกอาวุโส จากจากรัฐโอไฮโอ ดำรงตำแหน่งตั้งแต่ ค.ศ. 1974 ถึง ค.ศ. 1999
ในปี ค.ศ. 1976 เกล็นน์เคยลงสมัครเพื่อเป็นตัวแทนพรรคเดโมแครตในการเลือกตั้งประธานาธิบดี โดยเสนอตัวเป็นรองประธานาธิบดีคู่กับ จิมมี คาร์เตอร์ แต่ไม่ได้รับการคัดเลือก ต่อมาในปี ค.ศ. 1984 ได้สมัครเป็นตัวแทนพรรคอีกครั้งในตำแหน่งประธานาธิบดี แต่พ่ายแพ้ในคอคัสและไพรมารี จนต้องถอนตัวออกไป
จอห์น เกล็นน์ ได้ขึ้นสู่อวกาศอีกครั้ง เมื่อวันที่ 29 ตุลาคม ค.ศ. 1998 กับยานกระสวยอวกาศดิสคัฟเวอรี เที่ยวบินที่ STS-95 เป็น เวลา 7 วัน เพื่อศึกษาผลกระทบของการเดินทางในอวกาศกับผู้สูงอายุ  แต่ก็มีบางคนคิดว่าภารกิจนี้เป็นการหาเสียงเพื่อหวังผลทางการเมืองแอบแฝง
รายชื่อแหล่งมรดกโลกในประเทศเอลซัลวาดอร์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเอลซัลวาดอร์ทั้งสิ้น 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศเอลซัลวาดอร์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง
กีฬาฮอกกี้น้ำแข็งในโอลิมปิกเยาวชนฤดูหนาว 2020 – ประเภททีมผสมชาย 3x3
กีฬาฮอกกี้น้ำแข็งในโอลิมปิกเยาวชนฤดูหนาว 2020 ประเภททีมผสมชาย 3x3 เป็นการแข่งขันกีฬาฮอกกี้น้ำแข็งที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 10-15 มกราคม ค.ศ.2020 โดยได้จัดขึ้นที่ Vaudoise aréna ซึ่งการแข่งขันกีฬาฮอกกี้น้ำแข็งครั้งนี้มีนักกีฬาเข้าร่วมแข่งขัน 112 คน จาก 8 ทีม
ผู้ที่ได้รับรางวัลชนะเลิศเหรียญทองคือ นักกีฬาทีมผสมจากทีมเขียว
โลบนูแวล
โลบนูแวล (L'Aube Nouvelle; ) เป็นเพลงชาติของประเทศเบนิน เนื้อร้องและทำนองเรียบเรียงโดยอธิการฌีลแบร์ ฌ็อง ดาญง นำมาใช้เป็นเพลงชาติเมื่อเบนินเป็นเอกราชจากฝรั่งเศสใน ค.ศ. 1960
พระเจ้าอาฟงซูที่ 4 แห่งโปรตุเกส
พระเจ้าอัลฟอนโซที่ 4 แห่งโปรตุเกส พระมหากษัตริย์ลำดับที่ 7 แห่งราชอาณาจักรโปรตุเกส เสด็จพระราชสมภพเมื่อวันที่ 8 กุมภาพันธ์ ค.ศ. 1291 เป็นพระราชโอรสในพระเจ้าเดนิสแห่งโปรตุเกส พระมหากษัตริย์ลำดับที่ 6 แห่งราชอาณาจักรโปรตุเกส กับพระนางเอลิซาเบธแห่งอารากอน เสด็จขึ้นครองราชย์สืบต่อจากพระราชบิดาเมื่อวันที่ 7 มกราคม ค.ศ. 1325 สวรรคตเมื่อวันที่ 28 พฤษภาคม ค.ศ. 1357 ขณะพระชนม์ได้ 66 พรรษา สิริราชสมบัติได้ 32 ปี
อ้างอิง
1291 1357
แทรปต์
แทรปต์ (Trapt) เป็นวงฮาร์ดร็อกที่ฟอร์มวงในลอสกาโตส รัฐแคลิฟอร์เนียในปี ค.ศ. 1997 และเป็นที่รู้จักในเพลงดังในปี 2002 อย่างเพลง "Headstrong" วงประกอบด้วยสมาชิกคือ คริส บราวน์ นักร้องนำ, โรวัน ชอว์-โจนส์ กีตาร์ลีด, ปีเตอร์ ชาเรลล์ กีตาร์เบส และมือกลอง อารอน "มอนตี" มอนต์โกเมอรี พวกเขามีผลงานสตูดิโออัลบั้ม 3 ชุดคือ Trapt (2002), Someone in Control (2005) และ Only Through the Pain (2008)
มหาวิทยาลัยแคนซัสสเตต
มหาวิทยาลัยแคนซัสสเตต (Kansas State University) เป็นมหาวิทยาลัยรัฐบาลของสหรัฐอเมริกา ตั้งอยู่ที่เมืองแมนแฮตตัน ในรัฐแคนซัส ก่อตั้งในปี พ.ศ. 2406 (ค.ศ. 1863) ในปัจจุบัน มีนักศึกษาประมาณ 23,000 คน
มหาวิทยาลัยแคนซัสสเตตได้รับการจัดอันดับในด้านสถาปัตยกรรมศาสตร์ในระดับปริญญาตรีในอันดับที่ 5 ของสหรัฐอเมริกา จากนิตยสารดีไซน์อินเทลลิเจนซ์
เทอร์ตีเซคันส์ทูมาส์
เทอร์ตีเซคันส์ทูมาส์ (30 Seconds to Mars) เป็นวงร็อกอเมริกันจากลอสแอนเจลิส ที่ก่อตั้งวงมาตั้งแต่ปี ค.ศ. 1998 วงมีสมาชิกประกอบด้วย จาเรด เลโท (ร้องนำ, กีต้าร์, เบส, คีย์บอร์ด) และแชนนอน เลโท (กลอง, เพอร์คัชชัน)
เทอร์ตีเซคันส์ทูมาส์มีอัลบั้มเปิดตัวชุดแรกชื่อเดียวกับวงคือ 30 Seconds to Mars  (2002) โดยมี Bob Ezrin เป็นโปรดิวเซอร์ แม้ว่าอัลบั้มจะได้รับคำชมเชยอย่างล้นหลาม แต่ความสำเร็จนั้นยังคงจำกัดในกลุ่มผู้ฟังเพียงบางส่วนเท่านั้น กลับเป็นอัลบั้มที่สองของพวกเขา A Beautiful Lie (2005) ที่สร้างชื่อเสียงและการยอมรับในระดับโลก ทั้งยังได้รับรางวัลต่าง ๆ จากทั่วโลก และอัลบั้มที่สาม This Is War (2009) ของพวกเขายังสามารถติดตำแหน่งท็อปเท็นในหลาย ๆ ประเทศ
ในปี 2013 เทอร์ตีเซคันส์ทูมาส์ได้ย้ายค่ายจาก EMI ไปยัง Universal Music และปล่อยอัลบั้มที่สี่ Love, Lust, Faith and Dreams (2013) ซึ่งได้รับความนิยมอย่างมาก เพลงของเขามียอดจำหน่ายถึง 10 ล้านชุดภายในเดือนพฤษภาคม 2013
เทอร์ตีเซคันส์ทูมาส์ยังมีชื่อเสียงในเรื่องการแสดงสดที่มีพลังและการผสมผสานของเพลงในหลาย ๆ รูปแบบ หลายครั้งที่มีการนำบทเพลงของพวกเขาไปเทียบกับศิลปินเช่น Pink Floyd, The Cure, Tool และ U2 ในด้านเนื้อหาของบทเพลง และประสบการณ์ดนตรี
เทอร์ตีเซคันส์ทูมาส์เคยเดินทางมาเปิดแสดงคอนเสิร์ตในประเทศไทย ในวันที่ 5 เมษายน 2014 ณ ไบเทค บางนา
ดีไซน์อินเทลลิเจนซ์
ดีไซน์อินเทลลิเจนซ์ (DesignIntelligence) เป็นนิตยสารในสหรัฐอเมริกาในด้านสถาปัตยกรรมและการออกแบบ สำนักงานอยู่ที่เมืองนอร์ครอสส์ ในรัฐจอร์เจีย ดีไซน์อินเทลลิเจนซ์เป็นที่รู้จักใน การจัดอันดับมหาวิทยาลัยในสหรัฐอเมริกาในด้านสถาปัตยกรรมศาสตร์ รวมถึงในสาขาย่อยด้าน มัณฑณศิลป์ และ ภูมิสถาปัตยกรรมศาสตร์
ประเทศโคลอมเบียในโอลิมปิกเยาวชนฤดูร้อน 2010
ประเทศโคลอมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโคลอมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 23 คน ใน 12 ชนิดกีฬา ผลการแข่งขันครั้งนี้ประเทศโคลอมเบียได้รับเหรียญรางวัลแบ่งเป็น 2 เหรียญทอง 3 เหรียญเงิน และ 0 เหรียญทองแดง รวมทั้งหมด 5 เหรียญ
เจ้าชายหลุยส์ ดยุกแห่งบูร์กอญ
เจ้าชายหลุยส์ ดยุกแห่งบูร์กอญ (16 สิงหาคม ค.ศ. 1682 – 18 กุมภาพันธ์ ค.ศ. 1712) ทรงเป็นพระโอรสในเจ้าชายหลุยส์ โดแฟ็งใหญ่, และเป็นพระราชบิดาในพระเจ้าหลุยส์ที่ 15 แห่งฝรั่งเศส ทรงเริ่มดำรงตำแหน่งเป็น โดแฟ็งแห่งฝรั่งเศสหลังการสิ้นพระชนม์ของพระบิดาในปี ค.ศ. 1711 ซึ่งพระองค์ทรงเรียกขานกันในนามว่า เลอเปอติโดแฟ็ง หรือ โดแฟ็งน้อย (Le Petit Dauphin) เพื่อแยกพระนามจากพระบิดาซึ่งเป็นรู้จักกันในฐานะ เลอกร็องโดแฟ็ง หรือ โดแฟ็งใหญ่ (Le Grand Dauphin)
16821712
ส่วนกลางของกระดูกเรเดียส
ส่วนกลางของกระดูกเรเดียส หรือ ตัวกระดูกเรเดียส (body of the radius; shaft of radius) มีลักษณะคล้ายปริซึมสามเหลี่ยมที่โค้งออกไปทางด้านข้างเล็กน้อย ด้านบนแคบกว่าด้านล่าง ประกอบด้วย 3 ขอบกระดูก และ 3 พื้นผิว
ขอบกระดูก
ขอบด้านหลัง (dorsal border หรือ posterior border) (margo dorsalis) เริ่มจากด้านหลังของคอกระดูกเรเดียส ไปจนถึงส่วนหลังของฐานของสไตลอยด์ โพรเซส ขอบนี้แบ่งระหว่างพื้นผิวด้านหลัง (posterior surface) และพื้นผิวด้านข้าง (lateral surface) ด้านบนและด้านล่างของขอบนี้ไม่ชัดเจนนัก แต่ส่วนตรงกลางหนึ่งในสามนั้นชัดเจน
สัน หรือขอบด้านเยื่อระหว่างกระดูก (interosseuous border or crest) (crista interossea) เริ่มจากด้านบนจากทางด้านหลังของปุ่มนูนเรเดียส ซึ่งขอบมีลักษณะกลมและไม่ชัดเจน แล้วไล่ลงมาทางด้านปลายกระดูกโดยขอบแหลมขึ้นเรื่อยๆ ตามแนวที่ลงมา จนถึงส่วนล่างซึ่งแบ่งออกเป็น 2 สันไปเป็นขอบด้านหน้า (anterior margin) และขอบด้านหลัง (posterior margin) ของรอยเว้าอัลนา (ulnar notch) ด้านหลังของสันทั้งสองมีส่วนล่างของเอ็นเยื่อระหว่างกระดูกของปลายแขน (interosseous membrane) มายึดเกาะพื้นผิวรูปสามเหลี่ยมระหว่างสันทั้งสองเป็นจุดเกาะปลายของส่วนของกล้ามเนื้อโปรเนเตอร์ ควอดราตัส (pronator quadratus muscle) สันนี้แบ่งระหว่างพื้นผิวด้านฝ่ามือ (volar surface) และพื้นผิวด้านหลัง (dorsal surface) และเป็นจุดเกาะของเอ็นเยื่อระหว่างกระดูก เกิดเป็นการเชื่อมต่อของกระดูกรูปแบบหนึ่ง ที่เรียกว่าข้อต่อแบบซินเดสโมเซส (syndesmoses joint) ซึ่งเป็นรูปแบบหนึ่งของข้อต่อที่เคลื่อนไหวได้อย่างจำกัด
พื้นผิว
พื้นผิวด้านฝ่ามือ (volar surface) หรือ พื้นผิวด้านหน้า (anterior surface) (facies volaris) ส่วนด้านบนสามในสี่มีลักษณะเว้า เป็นจุดเกาะต้นของกล้ามเนื้อเฟลกเซอร์ พอลิซิส ลองกัส (flexor pollicis longus muscle) ส่วนถัดมาด้านล่างมีลักษณะกว้างและแบน ให้จุดเกาะปลายของกล้ามเนื้อโปรเนเตอร์ ควอดราตัส (Pronator quadratus) สันยื่นออกมาจำกัดจุดเกาะปลายของกล้ามเนื้อโปรเนเตอร์ ควอดราตัสให้อยู่ด้านล่าง และระหว่างสันนี้และขอบล่างของกระดูกเป็นพื้นผิวรูปสามเหลี่ยมขรุขระซึ่งเป็นจุดเกาะของเอ็นเรดิโอคาร์ปัลด้านฝ่ามือ (volar radiocarpal ligament) ที่บริเวณรอยต่อระหว่างด้านบนหนึ่งในสามและตรงกลางหนึ่งในสามของพื้นผิวด้านฝ่ามือมีช่องสารอาหาร (nutrient foramen) ซึ่งมีทิศเฉียงขึ้น
พื้นผิวด้านหลัง (dorsal surface หรือ posterior surface) (facies dorsalis) ส่วนบนหนึ่งในสามมีลักษณะนูนและเรียบ คลุมด้วยกล้ามเนื้อสุพิเนเตอร์ (Supinator) ส่วนกลางมีลักษณะกว้าง เว้าเล็กน้อย ด้านบนมีจุดเกาะต้นของกล้ามเนื้อแอบดักเตอร์ พอลิซิส ลองกัส (Abductor pollicis longus) และด้านล่างมีจุดเกาะปลายของกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis muscle) และส่วนล่างหนึ่งมนสามมัลักษณะกว้าง นูน และคลุมด้วยเอ็นของกล้ามเนื้อซึ่งวิ่งลงมาตามลำดับในร่องบนปลายล่างของกระดูก
พื้นผิวด้านข้าง (lateral surface) หรือ พื้นผิวด้านนอก (external surface) (facies lateralis) มีลักษณะโค้งนูนตลอดพื้นผิว ส่วนบนประมาณหนึ่งในสามของพื้นผิวกระดูกด้านนี้จะเป็นจุดเกาะปลายของกล้ามเนื้อสุพิเนเตอร์ ขณะที่ส่วนกลางจะมีแนวสันขรุขระที่เป็นจุดเกาะปลายของกล้ามเนื้อโปรเนเตอร์ เทเรส ส่วนล่างมีลักษณะแคบ และคลุมด้วยเอ็นของกล้ามเนื้อแอบดักเตอร์ พอลิซิส ลองกัส (abductor pollicis longus) และกล้ามเนื้อเอกซ์เทนเซอร์ พอลิซิส เบรวิส (extensor pollicis brevis)
เส้นเมริเดียนที่ 19 องศาตะวันออก
เส้นเมริเดียนที่ 19 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 19 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 161 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 19 องศาตะวันออกลากผ่านพื้นที่ดังนี้:
! scope="col" width="125" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" |🇳🇴 ! scope="row" style="background:#b0e0e6;" |ทะเลแบเร็นตส์ ! scope="row" |🇳🇴 ! scope="row" style="background:#b0e0e6;" |มหาสมุทรแอตแลนติก ! scope="row" |🇳🇴 ! scope="row" |🇸🇪 ! scope="row" style="background:#b0e0e6;" |ทะเลบอลติก ! scope="row" |🇸🇪 ! scope="row" style="background:#b0e0e6;" |ทะเลบอลติก ! scope="row" |🇸🇪 ! scope="row" style="background:#b0e0e6;" |ทะเลบอลติก ! scope="row" |🇵🇱 ! scope="row" |🇸🇰 ! scope="row" |🇭🇺 ! scope="row" |🇷🇸 ! scope="row" |🇭🇷 ! scope="row" |🇷🇸 ! scope="row" |🇭🇷 ! scope="row" |🇧🇦 ! scope="row" |🇲🇪 ! scope="row" |🇧🇦 ! scope="row" |🇲🇪 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇱🇾 ! scope="row" |🇹🇩 ! scope="row" |🇨🇫 ! scope="row" |🇹🇩 ! scope="row" |🇨🇫 ! scope="row" |🇨🇩 ! scope="row" |🇦🇴 ! scope="row" |🇳🇦 ! scope="row" |🇿🇦 ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
มหาวิทยาลัยเซาเทิร์นแคลิฟอร์เนีย
มหาวิทยาลัยเซาเทิร์นแคลิฟอร์เนีย (University of Southern California) หรือในชื่อว่า ยูเอสซี (USC) เป็นมหาวิทยาลัยเอกชนที่เก่าแก่สุดในรัฐแคลิฟอร์เนีย ตั้งอยู่ที่เมืองลอสแอนเจลิส มหาวิทยาลัยก่อตั้งในปี ค.ศ. 1880 โดยเป็นหนึ่งในมหาวิทยาลัยที่มีนักศึกษาต่างชาติมากที่สุดในสหรัฐอเมริกา โดยในปี ค.ศ. 2016 มีจำนวนนักศึกษาต่างชาติมากกว่า 10,000 คน จากจำนวนนักศึกษาประมาณ 40,000 คน
มหาวิทยาลัยเซาเทิร์นแคลิฟอร์เนียมีชื่อเสียงในหลายด้าน ได้แก่ ทันตแพทยศาสตร์ แพทยศาสตร์ บริหารธุรกิจ วิศวกรรมศาสตร์ วารสารศาสตร์ สถาปัตยกรรมศาสตร์ และในด้านภาพยนตร์-โทรทัศน์ โดยเฉพาะอย่างยิ่งในด้าน ภาพยนตร์ และการออกแบบเกมส์ โดยได้รับการจัดอันดับ เป็นที่ 1 ใน สหรัฐอเมริกามาอย่างยาวนาน
ในปี ค.ศ. 2017 มหาวิทยาลัยเซาเทิร์นแคลิฟอร์เนียได้เปิดตัว University Village ซึ่งเป็นโครงการพัฒนาที่อยู่อาศัย ห้างสรรพสินค้า และร้านอาหารขนาดใหญ่ที่สุดในเขตลอสแอนเจลิสใต้ ใช้เงินลงทุนมากกว่า 700 ล้านเหรียญสหรัฐ
ศิษย์เก่าของมหาวิทยาลัยที่มีชื่อเสียง ได้แก่
นีล อาร์มสตรอง นักบินอวกาศคนแรกของโลกที่เหยียบลงบนพื้นผิวดวงจันทร์
ชินโซ อาเบะ อดีตนายกรัฐมนตรีของประเทศญี่ปุ่น
จอร์จ ลูคัส ผู้กำกับภาพยนตร์สตาร์ วอร์ส
รวมถึงศิษย์เก่าที่เป็นบุคคลที่มีชื่อเสียงของไทยในหลายสาขาอาชีพ ได้แก่
กันตธีร์ ศุภมงคล อดีตรัฐมนตรีว่าการกระทรวงการต่างประเทศ ในรัฐบาลของพันตำรวจโททักษิณ ชินวัตร
สารัชถ์ รัตนาวะดี ประธานเจ้าหน้าที่บริหาร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)
ณัฏฐวุฒิ ตั้งคารวคุณ กรรมการผู้มีอำนาจลงนาม บริษัท ทีโอเอ เพ้นท์ (ประเทศไทย) จำกัด (มหาชน)
ปานปรีย์ พหิทธานุกร อดีตรองหัวหน้าพรรคเพื่อไทย
เปรมชัย กรรณสูต ประธานบริหารและกรรมการผู้จัดการบริษัท อิตาเลียนไทย ดีเวล๊อปเมนต์ จำกัด (มหาชน)